एक गुस्साए प्रदर्शनकारी ने कहा, हमें रविवार रात से इंतजार करने को कहा गया है. हम सभी तीर्थयात्रा पर आए हैं और हमारी कोई अन्य इच्छा नहीं है. हमारे वाहनों को इजाजत दी जानी चाहिए. केएसआरटीसी को हमे ले जाने के लिए बसों का इंतजाम करना चाहिए. प्रदर्शनकारियों की बढ़ती संख्या को देखते हुए पुलिस ने एरुमेली से निलक्कल तक निजी वाहनों को जाने की इजाजत दे दी. यात्रा के लिए कड़े सुरक्षा इंतजाम किए गए हैं. राज्य द्वारा शनिवार को मंदिर की सुरक्षा का जिम्मा अपने ऊपर लेने के बाद 2,300 से ज्यादा पुलिस अधिकारी तीर्थयात्रा मार्ग की विभिन्न जगहों पर तैनात हैं.